съответните фактори, които показват наличието на значителни нарушения, цялостната оценка на Комисията за значителните нарушения по смисъла на член 2, параграф 6а от основния регламент се базира на значително по-широк набор от доказателства. Поради това Комисията отхвърли аргументите на FTT.
 3.2. Представителна държава
 3.2.1. Общи бележки
 (206)
 Изборът на представителната държава се основаваше на следните критерии съгласно член 2, параграф 6а от основния регламент:
 —
 равнище на икономическо развитие, сходно с това на Китай. За тази цел Комисията използва държави с брутен национален доход на глава от населението, сходен с този на Китай, въз основа на базата данни на Световната банка (115);
 —
 производство на разглеждания продукт в тази държава;
 —
 наличие на съответни публични данни в представителната държава;
 —
 в случаите, когато има повече от една възможна представителна държава, където е възможно, следва да се даде предимство на държавата, която има адекватно равнище на социална закрила и опазване на околната среда.
 (207)
 Както е обяснено в съображения 209 и 210, Комисията изготви две бележки по досието относно източниците за определяне на нормалната стойност. В тези бележки са описани фактите и доказателствата, на които се основават съответните критерии, и са разгледани получените от страните коментари по тези елементи и съответните източници. Във втората бележка относно производствените фактори Комисията уведоми заинтересованите страни за намерението си да разгледа използването на Аржентина като подходяща представителна държава в настоящия случай, ако съществуването на значителни нарушения по член 2, параграф 6а от основния регламент бъде потвърдено.
 (208)
 В точка 5.3.2 от известието за започване Комисията определи Турция като потенциална представителна държава в съответствие с член 2, параграф 6а, буква а) от основния регламент с цел определяне на нормалната стойност въз основа на цени или референтни стойности, при които няма нарушения. Освен това Комисията посочи, че ще проучи други евентуално подходящи представителни държави в съответствие с критериите, посочени в член 2, параграф 6а, буква а), първо тире от основния регламент.
 (209)
 На 19 ноември 2020 г. Комисията информира с бележка („първата бележка“) заинтересованите страни за съответните източници, които възнамерява да използва за определяне на нормалната стойност. В тази бележка Комисията представи списък на всички производствени фактори, като например суровини, труд и енергия, използвани в производството на КОВ. Освен това въз основа на критериите за определяне на цени или референтни стойности, при които няма нарушения, Комисията посочи шест потенциални представителни държави, а именно Колумбия, Малайзия, Сърбия, Южна Африка, Тайланд и Турция, и счете Турция за най-подходящата представителна държава. Комисията получи коментари по първата бележка от Connect Com, CCCME и групата ZTT. Тези коментари бяха анализирани подробно в съображения 226—237.
 (210)
 На 12 март 2021 г. Комисията информира заинтересованите страни с втора бележка („втората бележка“) за съответните източници, които възнамерява да използва за определяне на нормалната стойност, като посочи Аржентина като представителна държава. Тя също така информира заинтересованите страни, че ще установи разходите за продажби, общите и административните разходи (ПОАР) и печалбата въз основа на наличната информация за съответното дружество в представителната държава — Prysmian Energia Cables y Sistemas de Argentina S.A. Във втората бележка бяха разгледани и